Ron-Robert Zieler

Ron-Robert Zieler (født 12. februar 1989) er en tysk fotballspiller som spiller for Hannover 96.

Zieler startet karrieren i den lille klubben SCB Viktoria Köln i hjembyen, før han meldte overgang til 1. FC Köln i 2001. Zieler ble regnet som en av Europas ypperste i sin årsklasse da han i 2005 ble hentet til Manchester United i en alder av bare 16 år. Zieler spilte aldri noen offisielle A-lagskamper i løpet av sin tid i Manchester United, og han var en periode fra 27. november 2008 til 31. desember 2008 på utlån til Northampton Town. 

I 2010 gikk Zieler til Hannover 96, hvor han etter hvert spilte seg til fast plass i lagets tropp i Bundesliga. Han spilte seg også inn i landslagsdiskusjonen, og debuterte for  i en alder av 22 år den 11. november 2011 i en treningskamp mot .

Han er kjent som reaksjonssterk og god i én-mot-én-situasjoner. Han voktet buret da Tyskland i 2008 gikk til topps under EM for U19-landslag i Tsjekkia.

Referanser

Eksterne lenker 
 
 
 
 Ron-Robert Zielers profil på weltfussball.de (tysk; flerspråklige alternativer)

Tyske fotballspillere
Spillere i Fotball-EM 2012
Spillere i Fotball-VM 2014
Fotballspillere for 1. FC Köln
Fotballspillere for Manchester United FC
Fotballspillere for Northampton Town FC
Fotballspillere for Hannoverscher SV 1896
Fotballspillere for Leicester City FC
Fotballspillere for VfB Stuttgart 1893
Personer fra Köln
Verdensmestere i fotball